Welkom By Krugersdorp - Oos Gemeente KOM BEREIK NUWE HOOGTES IN JOU GEESTELIKE LEWE
Welkom By Krugersdorp - Oos Gemeente
Geestelike groei deur liefdevolle uitlewing daarvan onder mekaar en in die gemeente. Ons bou makaar se lewens op deur die Woord van God om sodoende omgee dissipels van Jesus, ons Christus, te word.
Die gemeente aanvaar sy verantwoordelikheid om ook kerk vir die gemeenskap te wees en deur ons barmhartigheid leef ons die evangelie van Jesus in en saam met die gemeente uit.
Ons Lewer Ook Die Volgende Addisionele Dienste
Die wêreld waarbinne ons leef kan ongelooflike druk op individue en gesinne plaas en dit het 'n reuse uitwerking op hulle daaglikste funksionering.
Daar is 'n gedenkmuur op die kerkperseel opgerig wat veilig en toeganklik is waar mense nie net die as van hulle geliefdes kan veilig bewaar nie maar dit ook met waardigheid in die veiligheid van die kerkperseel kan besoek.
Die eerste week van die winter vakansie bied ons 'n jeugweek aan. Ons hou die kinders besig met 'n verskeidenheid aktiwiteite en 'n pretbelaaide program.
Die Gemeente Krugersdorp-Oos beskik oor 'n ruim, netjiese saal wat beskikbaar is om te huur vir klein en intieme funksies van tussen 80 tot 100 mense. Ons beskik ook oor verskeie lokale wat gehuur kan word vir die aanbied van bv. opvoedkundige - of stokperdjie klasse teen billike tariewe.
Ons beskik oor 'n VW Bussie waarmee ons 'n vervoerdiens aanbied. Ons laai Sondagoggend bejaardes by verskillende ouetehuise op en besorg hulle na die diens weer terug.
Ons beskik oor 'n Vleiswinkel wat vars boerewors en ander produkte op bestelling aan die publiek versakaf.
Ons gemeente omskep sy pastorie en selfsorgeen-hede vir bejaardes. Daar is 10 bekostigbare eenhede beskikbaar wat bestaan uit 'n kombuis, sitkamer, slaapkamer en badkamer.